## Zápisnica č.1/2020 zo zasadnutia VV SZVM dňa 30.01.2020

***Prítomní:Vladimír Slaný, Marián Jung, Rasťo Čulík, , Juraj Kubíček, Ingrid Bošková, Andrea Polková, , Marián Majerčík, Michal Jankovič***

***Ospravedlnení: Mário Lámy, Peter Bartoš, Jaro Baláž st.***

1. Predseda informoval VV SZVM, že finančné transakcie v roku 2020 a počas celého roku budú vedené na transparentnom účte. V období od 01.01.2020 neboli realizované žiadne platby.

Termín : úloha stála r.2020 Zodpovedný: preds.+hosp.

1. Predseda SZVM ďalej uviedol, že na druhom účte v roku 2020 nie sú zaznamenané žiadne platby. Boli len vložené finančné prostriedky, ktoré ostali na účte záverom roku 2019.

Termín : úloha r.2020 Zodpo.: predseda a podpredseda

1. Na  účte založenom pre TOP Team v danom období roku 2020 neboli uskutočnené žiadne platby. Na uvedenom účte budú zaznamenávané len pohyby Top team.
2. Predseda SZVM informoval výkonný výbor, že na základe podaného projektu SZVM v oblasti udeľovania odmien športovcom sme v riadnom termíne tento projekt podali.

 Termín : 22.01. 2020 Zodp.: VV SZVM

1. Predseda SZVM informoval VV SZVM, že spoločne s ekonómkou pripravili pre Min.školstva vyúčtovanie dotácie za rok 2019 a do termínu 15.02.2020 bude vyúčtovanie dotácie odovzdané, ako v elektronickej tak aj v písomnej podobe spolu s daňovým priznaním za rok 2019.

Taktiež predseda informoval, že k termínu 13.01.2020 podpísal zmluvu o poskytnutí dotácií z Min školstva, ktorá na rok 2020 predstavuje sumu 30 000,00€

 Termín : jan.-feb. 2020 Zodp.:VV SZVM

1. VV SZVM prejednal organizáciu, ukončenia sezóny v roku 2019. Klub H2O Piešťany, ktorý organizoval vyhodnotenie sa zhostil úlohy na výbornej úrovni za čo mu patrí poďakovanie.

Termín: 24.1.2020 Zodpovedný: VV SZVM

1. Predseda informoval, že sme obdržali z UIM faktúru na úhradu členského poplatku vo výške 1650,00 €, ktorá je splatná do 30 dní od obžrania.

Termín: 21.02.2020 Zodp: VV SZVM + hosp.

8. VV SZVM bol informovaný, že klub KVM Komárno nahlasuje termín pretekov v Komárne a to v termíne 4.- 5.07.2020.

Vzhľadom k uvedenému žiadame všetky kluby SZVM, aby v čo najskoršom termíne prostredníctvom e-mailu zasielali návrhy na organizáciu športových podujatí v sezóne 2020, kvôli začatiu spracovania športového kalendáru.

Sekcia nerýchlostných člnov už predložila svoj športový kalendár podujatí v sezóne 2020.

 Návrh kalendára je už k dispozícii na webovej stránke SZVM.

 Termín: r. 2020 Zodpovedný: preds. SZVM

9. Klub Benzinol OVM Malacky požiadali VV SZVM, že v roku 2020 by radi usporiadali preteky mládeže Formula Future v  priestoroch vodnej plochy Motorestu u Janíčkov pri diaľnici pred mestom Kúty. Termín chcú prispôsobiť aktuálnemu termínu vyhlásenia zo strany kalendára UIM MS FF v roku 2020.

Termín: r. 2020 Zodpovedný: VV SZVM

10. VV SZVM sa zaoberal podnetom člena VV p. Petrom Bartošom, ktorý podal návrh že, prezident na slávnostnom vyhodnotení 24.1.2020 zrejme omylom  informoval že do siene slávy uvádzame pánov E. Junga a Prof. I.Hrivnaka. Tieto mena však pred tým neboli schválené VV SZVM.  Návrh p. Bartoša znie uviesť v roku 2020 do siene slávy pánov E.Junga a druhého vybrať z dvojice M.Žák alebo M.Blaho. Pri všetkej úcte k nominácii Prof.I.Hrivnaka, môže niekto z vás povedať čo urobil v prospech rozvoja vodného motorizmu v SR?? Ak môj návrh nebude prijatý a VV SZVM rozhodne o uvedení do siene slávy Prof. I.Hrinaka, prosím o zverejnenie zápisnice aj s hlasovaním. Ak sa bude hlasovať hlasujem proti jeho uvedeniu do siene slávy.

VV uvádza, že návrhy na udeľovanie ocenení podáva 3 členná komisia ktorá navrhla nomináciu menovaných, kde sa dodržuje postup, že sa udeľuje nominácia rýchlostnému pretekárovi a nerýchlostnému pretekárovi. V diskusii vystúpili členovia VV p. J.Kubíček, p. M.Jung a A.Polková. VV na základe diskusie a podnetov členov VV doporučuje, aby nový VV SZVM, ktorý bude na konferencii v roku 2020 zvolený prehodnotil udeľovanie nominácii a to v tom smere, že navrhne aj iný spôsob udeľovania ocenení ako je len sieň slávy.

Vzhľadom k uvedenému podnetu člena VV, dal prezident opätovne hlasovať o nominácií, kde hlasovalo za menovaných 7, proti 1, zdržali sa 0.

VV konštatuje, že predmetný návrh bol takto odsúhlasený.

11. VV SZVM prejednal a schválil návrh vedúceho sekcie deti a mládeže, že v roku 2020 by sa doplnili pravidlá :

**Triedy M-SR a Slovenský pohár FF**

Trieda Delfín 6 – 7 rokov

Trieda 1 – 2 8 – 11 rokov (mladší žiaci)

Trieda 3, 4 a 5 12 – 18 rokov (starší žiaci)

Skúsený pretekár z triedy 1 – 2, ktorý dovŕšil 11 rokov môže byť zaradený do staršej kategórie a môže štartovať v triede 3, 4 a 5 v rámci pretekov M-SR a Slovenského pohára po dohode s riaditeľom pretekov a rozhodcom.